FOTO'S: Mej. SA Rolene Strauss op pad na Mej. Wêreld | SARIE
FOTO’S: Mej. SA Rolene Strauss op pad na Mej. Wêreld	deur SARIE.com-span
Mej. SA 2014, Rolene Strauss, is binnekort op pad na die Mej. Wêreld-kompetisie in Londen.
Die 22-jarige skoonheid sal Suid-Afrika verteenwoordig tussen die skoonhede van 132 ander lande. Dié geleentheid word wêreldwyd deur sowat 1 biljoen mense gekyk.
Tydens die kompetisie sal Rolene ’n verskeidenheid uitrustings deur Suid-Afrikaanse ontwerpers dra. Haar nasionale kostuum is deur studente van die Kaapstadse Kollege vir Modeontwerp (CTCFD) gemaak. Dit is geïnspireer deur Nelson Mandela omdat Rolene die eerste Mej. SA is wat sedert sy dood aan die Mej. Wêreld-kompetisie deelneem.
Die Bloemfonteinse ontwerper Casper Bosman het haar aandrokke ontwerp. Casper is ook verantwoordelik vir die ander uitrustings wat Rolene tydens dié kompetisie dra.
Rolene en Casper BosmanFOTO: Verskaf aan SARIE.com
Dít is een van die rokke wat Rolene gaan dra. Die ligte mentgroen rok is met 13 000 Swarovski-kristalle versier.